CELEX: E2019C0094
Language: da
Date: 2019-12-18 00:00:00
Title: EFTA-Tilsynsmyndighedens beslutning nr. 94/19/COL af 18. december 2019 om ændring for hundrede og femte gang af de proceduremæssige og materielle regler for statsstøtte ved ophævelse af retningslinjerne for omregning mellem nationale valutaer og euroen [2020/481]

2.4.2020   
               
               
                  DA
               
               
                  Den Europæiske Unions Tidende
               
               
                  L 102/14
               
            
         EFTA-TILSYNSMYNDIGHEDENS BESLUTNING
         nr. 94/19/COL
         af 18. december 2019
         om ændring for hundrede og femte gang af de proceduremæssige og materielle regler for statsstøtte ved ophævelse af retningslinjerne for omregning mellem nationale valutaer og euroen [2020/481]
         EFTA-TILSYNSMYNDIGHEDEN (»Tilsynsmyndigheden«) HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 61-63 og protokol 26,
         under henvisning til aftalen mellem EFTA-staterne om oprettelse af en tilsynsmyndighed og en domstol (»tilsyns- og domstolsaftalen«), særlig artikel 24 og artikel 5, stk. 2, litra b), og
         ud fra følgende betragtninger:
         
                     (1)
                  
                  
                     I henhold til artikel 24 i tilsyns- og domstolsaftalen skal Tilsynsmyndigheden sætte EØS-aftalens bestemmelser om statsstøtte i kraft.
                  
               
                     (2)
                  
                  
                     I henhold til artikel 5, stk. 2, litra b), i tilsyns- og domstolsaftalen skal Tilsynsmyndigheden udsende meddelelser eller retningslinjer om spørgsmål, der er omfattet af EØS-aftalen, hvis det udtrykkeligt er hjemlet i denne aftale eller i tilsyns- og domstolsaftalen, eller hvis Tilsynsmyndigheden finder det nødvendigt.
                  
               
                     (3)
                  
                  
                     Den 19. januar 1994 vedtog Tilsynsmyndigheden de proceduremæssige og materielle regler for statsstøtte, der omfatter et kapitel med retningslinjer for omregning af nationale valutaer til ECU (1).
                  
               
                     (4)
                  
                  
                     Den 5. november 2003 blev disse retningslinjer ændret efter indførelsen af euroen (2).
                  
               
                     (5)
                  
                  
                     Det fremgår af disse retningslinjer, at alle beløb, der i disse retningslinjer er angivet i euro, vil blive omregnet til EØS-EFTA-landenes valutaer i et givet kalenderår ved anvendelse af de vekselkurser, der gælder den første dag i året, på hvilken der foreligger vekselkurser mellem euro og samtlige valutaer i EØS.
                  
               
                     (6)
                  
                  
                     Disse retningslinjer svarer ikke længere til Europa-Kommissionens retningslinjer og praksis, idet Kommissionen som udgangspunkt anvender månedlige/daglige omregningskurser.
                  
               
                     (7)
                  
                  
                     Tilsynsmyndigheden har hørt EØS-EFTA-landene og Europa-Kommissionen og vil for fremtiden tilpasse sit system for valutaomregninger til Europa-Kommissionens.
                  
               
                     (8)
                  
                  
                     Tilsynsmyndigheden har følgelig besluttet at ophæve sine retningslinjer for omregning af nationale valutaer til euro —
                  
               TRUFFET DENNE BESLUTNING:
         
            Artikel 1
            De proceduremæssige og materielle regler for statsstøtte ændres ved at ophæve kapitel 33 om omregning mellem nationale valutaer og EUR.
         
         
            Artikel 2
            Kun den engelske udgave af denne beslutning er autentisk.
         
         
            Udfærdiget i Bruxelles, den 18. december 2019.
            
               
                  På EFTA-Tilsynsmyndighedens vegne
               
               Bente ANGELL-HANSEN
               
                  Formand
               
               
                  Det ansvarlige medlem af kollegiet
               
            
            
               Frank J. BÜCHEL
               
                  Medlem af kollegiet
               
            
            
               Högni KRISTJÁSSON
               
                  Medlem af kollegiet
               
            
            
               Carsten ZATSCHLER
               
                  Medunderskriver som direktør for juridiske og eksekutive anliggender
               
            
         
         
            (1)  Beslutning nr. 4/94/KOL (EUT L 231 af 3.9.1994, s. 68).
         
            (2)  Beslutning nr. 197/03/KOL (EUT L 139 af 25.5.2006, s. 33).